Source: https://www.takoma.fi/teollisuuden-lakko-uhkaa/
Timestamp: 2020-01-20 09:43:25+00:00
Document Index: 22039594

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n']

Teollisuuden lakko uhkaa – Takoma
Artikkelin julkaisija ontiedotus	 4.12.2019 8.1.2020 Kommentoi artikkelia Teollisuuden lakko uhkaa
Päivitetty 8.1.: Teknologiateollisuus ja teollisuusliitto hyväksyivät 4.1. kaksivuotisen työehtosopimuksen. Palkkoja korotetaan yhteensä 3,3 prosenttia. (1,3% 1. vuonna ja toisena 2%). Kiky-tunnit poistuvat eli vuosittainen työaika lyhenee 24 tunnilla.
Postin lakko saatiin päätökseen joulukuun alkuun, tosin dramaattisin jälkiseuraamuksin. Suomea uhkaa kuitenkin vielä tätä laajempi työtaistelu ensi viikolla.
Maanantaina 9.12. jopa 60000 työntekijä jää pois töistä, ja määrä kasvaa lakon pitkittyessä. Lakot kohdistuvat kemian- mekaanisen metsätalouden ja teknologiateollisuuden yrityksiin.
Työntekijöitä edustava teollisuusliitto on ilmoittanut lakon piiriin seuraavat alat:
Elinkeinoelämän keskusliitto arvioi tiedotteessaan että lakko aiheuttaisi 200 miljoonan euron kustannukset Suomen kansantaloudelle. Erityisesti yritysten toimintaa haittaa se että monet keskeytyvistä prosesseista vaativat pitkiä alas- ja ylösajoja vaikka itse lakko päättyisikin.
Esimerkiksi Nesteen Naantalin öljyjalostamon alasajo on jo aloitettu jotta se ehditään suorittaa maanantaihin mennessä. Uhkakuvana ovat jopa bensiinin saatavuusongelmat.
Itsessään lakon ilmoitettu kesto on tässä vaiheessa varsin lyhyt: se alkaisi 9.12. kello 00:00 ja päättyisi 11.12. kello 23:59.
Lakon sovittelu
Valtakunnansovittelija Vuokko Piekkala teki 2.12. esityksen jonka Teknologiateollisuus hyväksyi mutta Teollisuusliitto hylkäsi. Kyse on palkankorotuksista, sillä muista työehtosopimukseen liittyvistä asioista on jo saavutettu yhteisymmärrys.
Työnantajapuoli olisi ollut valmis luopumaan tunteita herättäneistä kiky-tunneista, tosin vastineeksi tarjotut palkankorotukset olisivat pienemmät. Teollisuusliiton puheenjohtaja Riku Aallon mukaan korotusesitys olisi tuonut kuukausipalkkaan vain noin 13 euron keskimääräisen korotuksen. Hänen mukaansa kilpailijamaissa ollaan palkkoja nostettu huomattavasti enemmän.
Sähköliiton erillinen lakko
Sähköliitto on aloittamassa selvästi pidemmän, neljä viikkoa kestävän lakon torstaina 5.12. Lakon kohteena on 12 teknologiateollisuuden suuryritystä. Työnseisauksen alkamista oli aiemmin lykätty kahdella viikolla Työ- ja elinkeinoministeriön päätöksellä.
Yritykset joihin työnseisaus kohdistuu ovat:
Sähköliiton lakkoon liittyy kysymyksiä järjestäytymisestä ja luottamusmiehistä. Säköliitto haluaisi että heitä edustavaa työpaikalla oma luottamusmies. Nykyisellään sähköalan työntekijät ovat osa Teknologiateollisuus ry:n ja Teollisuusliitto ry:n keskinäistä työehtosopimusta. Lakon osasyynä onkin viime aikoina, myös Postin tapauksessa, puhuttanut ns. työehtoshoppailu.
Teknologiateollisuuden mielestä vaatimus on mahdoton toteuttaa koska luottamusmiesten tulee edustaa työehtosopimuksen osapuolena olevaa liittoa.
Artikkelin julkaisija ontiedotus 4.12.2019 8.1.2020 Julkaistu kategoriassauutiset